Document ID: 31996R0307

Title and Content:
ΚΑΝΟΝΙΣΜΟΣ (ΕΚ) αριθ. 307/96 ΤΗΣ ΕΠΙΤΡΟΠΗΣ της 20ής Φεβρουαρίου 1996 για τροποποίηση του κανονισμού (ΕΟΚ) αριθ. 2456/93 για τη θέσπιση λεπτομερών κανόνων σχετικά με την εφαρμογή του κανονισμού (ΕΟΚ) αριθ. 805/68 του Συμβουλίου όσον αφορά τα γενικά και ειδικά μέτρα παρέμβασης για το βόειο κρέας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, για την κοινή οργάνωση της αγοράς του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2417/95 της Επιτροπής (2), και ιδίως το άρθρο 6 παράγραφος 7, Εκτιμώντας: ότι, με τον κανονισμό (ΕΟΚ) αριθ. 2456/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2417/95, έχουν θεσπισθεί ιδίως οι όροι που πρέπει να πληρούνται από προϊόντα τα οποία αγοράζονται στην παρέμβαση, για να εξασφαλισθεί η ποιότητά τους 7 ότι θα πρέπει να προβλεφθεί η εξασφάλιση της τήρησης των όρων του άρθρου 4 της απόφασης 94/474/ΕΚ της Επιτροπής, της 27ης Ιουλίου 1994, σχετικά με ορισμένα μέτρα προστασίας που αφορούν την σπογγώδη εγκεφαλοπάθεια των βοοειδών και για την ακύρωση των αποφάσεων 89/469/ΕΟΚ και 90/200/ΕΟΚ (4), όπως τροποποιήθηκε από την απόφαση 94/794/ΕΚ (5) 7 ότι, με τον κανονισμό (ΕΟΚ) αριθ. 2456/93, έχουν επίσης θεσπισθεί διατάξεις σχετικά με τη διαδικασία προκήρυξης διαγωνισμού 7 ότι, λόγω του χρονοδιαγράμματος των αργιών του μηνός Μαΐου 1996, είναι σκόπιμο, για πρακτικούς λόγους, να τροποποιηθεί η προθεσμία που έχει ορισθεί για την υποβολή των προσφορών 7 ότι θα πρέπει να διορθωθούν ορισμένες διατάξεις των οποίων η διατύπωση περιέχει σφάλματα 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 2456/93 τροποποιείται ως εξής: 1. Το άρθρο 4 παράγραφος 2 στοιχείο ζ) αντικαθίσταται από το ακόλουθο κείμενο: «ζ) σε περίπτωση που αγοράζονται στην παρέμβαση στο Ηνωμένο Βασίλειο, συνοδεύονται από υγειονομικό πιστοποιητικό, όπως αναφέρεται στο παράρτημα IV της οδηγίας 64/433/ΕΟΚ του Συμβουλίου, που περιλαμβάνει την προστιθέμενη πρόταση η οποία αναφέρεται στο άρθρο 4 παράγραφος 2 σημείο i) ή ii) της απόφασης 94/474/ΕΟΚ της Επιτροπής (*). (*) ΕΕ αριθ. L 194 της 29. 7. 1994, σ. 96.» 2. Στο άρθρο 10 προστίθεται το ακόλουθο νέο εδάφιο: «Εντούτοις, η προθεσμία για την υποβολή των προσφορών το Μάιο του 1996, λήγει στις 12.00 (ώρα Βρυξελλών) την πρώτη και τέταρτη Τρίτη του μηνός αυτού.» 3. Στο άρθρο 29 παράγραφος 2 πρώτο και δεύτερο εδάφιο, οι αναφορές στο «παράρτημα Ι» αντικαθίστανται από αντίστοιχες αναφορές στο «παράρτημα ΧΙ». 4. Στο παράρτημα VII, τα κεφάλαια που αφορούν περιγραφή των διαφόρων τεμαχίων αντικαθίστανται από το ακόλουθο κείμενο: «1.2.1. Οπίσθιο κότσι παρέμβασης (κωδικός ΙΝΤ 11)» «1.2.2. Στρογγυλό παρέμβασης (κωδικός ΙΝΤ 12)» «1.2.3. Τράνς παρέμβασης (κωδικός ΙΝΤ 13)» «1.2.4. Νουά παρέμβασης (κωδικός ΙΝΤ 14)» «1.2.5. Φιλέτο παρέμβασης (κωδικός ΙΝΤ 15)» «1.2.6. Κυλότο παρέμβασης (κωδικός ΙΝΤ 16)» «1.2.7. Κόντρα φιλέτο παρέμβασης (κωδικός ΙΝΤ 17)» «1.2.8. Λάπα παρέμβασης (κωδικός ΙΝΤ 18)» «1.2.9. Κόντρα μπριζόλα παρέμβασης (πέμπτος σπόνδυλος) (κωδικός ΙΝΤ 19)» «2.1.1. Κότσι παρέμβασης (κωδικός ΙΝΤ 21)» «2.1.2. Σπάλα παρέμβασης (κωδικός ΙΝΤ 22)» «2.1.3. Πέτο παρέμβασης (κωδικός ΙΝΤ 23)» «2.1.4. Πρόσθιο τεταρτημόριο (κωδικός ΙΝΤ 24)» 5. Το παράρτημα ΧΙ αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Φεβρουαρίου 1996.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 122
2106
4590
2449
913
1810
3156
2200
2737

EuroVoc IDs (Expanded): 122
2106
4590
2449
913
1810
3156
2200
2737

Dataset Source: meu

Split: train